kardosdrur/scandi-wiki huggingface dataset:
Patriark (Bibelen)

De tre patriarker i Bibelen er Abraham, hans søn Isak og hans barnebarn Jakob (Isaks søn). Beretningerne om de tre patriarker kan læses i Første Mosebog. Betegnelsen patriark kommer af græsk πατριάρχης (patriárkhês), som betyder "første blandt fædre", "ledende fader" eller "stamfader". På hebraisk, det Gamle Testamente/Tanakhs originalsprog, kaldes patriarkerne for avot.

De tre patriarkers hustruer, Sara, Rakel og Lea omtales som matriarker. 

Betegnelsen patriark bruges i det Nye Testamente også om andre personer fra det Gamle Testamente: Jakobs sønner (Ap.G. 7,8f) og kong David (Ap.G. 2,29).

Personer i Det Gamle Testamente
Hemming Van

Hemming Van (født 28. februar 1956) er en dansk direktør, der er administrerende direktør hos fødevareproducenten Daloon A/S, der er bedst kendt for sine forårsruller. Van er den yngste søn af virksomhedens afdøde grundlægger, Sai-chiu Van.

Erhvervsfolk fra Danmark
Personer i Kraks Blå Bog
Østerhovedgård

Østerhovedgaard er dannet i 1847, ved sammelægning af 5 bøndergårde, var en avlsgård under Borreby Slot til 1955. Gården ligger i Magleby Sogn i Slagelse Kommune.

Østerhovedgaard Gods er på 377 hektar

Ejere af Østerhovedgaard 

 (1847-1865) Adolph Frederik Holten Castenschiold
 (1865-1866) Slægten Castenschiold
 (1866-1919) Carl Vilhelm Behagen Castenschiold
 (1919-1945) Adolph Frederik Holten Castenschiold
 (1945-1955) Carl Christian Henrik Holten Castenschiold
 (1955-1958) Østerhovedgaard A/S v/a Jørgen Harboe Rindom
 (1958-1988) Østerhovedgaard A/S v/a Jørgen Rindom
 (1988-) Østerhovedgaard A/S v/a Peter Rindom

Kilder 
J. P. Trap: Danmark 5.udgave, Kraks Landbrug

Eksterne henvisninger
 Østerhovedgård på 'Rundt i Skælskør kommune'

Herregårde i Slagelse Kommune
Herregårde i Sorø Amt
Browserspil

Browserspil er spil der spilles online via Internettet. De er forskellige fra andre konsol- og computerspil i det de ikke kræver at man først installerer en klient på computeren. Nogle spil afhænger udelukkende client-side teknologier så som webbrowsere, og diverse plug-ins så som Java og Flash, eller indbyggede teknologier så som Ajax, mens andre også inkludere server-side scripts. Den sidstnævnte løsning er ofte brugt til (massive) multiplayer-spil, mens client-side mere bruges til singleplayer-spil. Spil spillet i en webbrowser kaldes ofte også for browser-baserede spil.

Historie 
Som udviklingen af Internettet og webbrowserer skred frem, begyndte folk at skabe browserspil der udnyttede browseren som klient. Simple singleplayer spil blev lavet, der kunne spilles via HTML og HTML scriptteknologier. (Oftest JavaScript, ASP, PHP, og MySQL)) De mere komplicerede typer ville kontakte en webserver, hvilket gjorde det muligt at spille i multiplayer miljøer.

Udviklingen af web-baserede grafikteknologier så som Flash og Java gjorde det muligt at lave mere komplekse browserspil. Disse spil, der også kendes under deres relaterede teknologi som Flash-spil og Java-spil, blev hurtigt populære. Mange arkadespil der originalt var udgivet tilbage i 1980'erne, så som Pac-Man og Frogger, blev genskabte som spil der kunne spilles via et Flash plug-in på en hjemmeside. Mange browserspil har en begrænset multiplayer-del, der ofte blot optræder som et singleplayer spil med en highscore liste der kan ses af alle spillerne.

Browserbaserede kæledyrsspil er også blevet meget populære blandt den yngre generation af online spillere. Disse kan række fra spil med millioner af spillere, så som Neopets, til andre mindre community-baserede spil.

I nyere tid har udviklere af browserspil taget brug af webteknologier så som Ajax for at gøre det muligt at lave mere komplicerede multiplayer spil.

Se også 
 Singleplayer
 Multiplayer
 Onlinespil
 MMORPG
Fons Rademakers

Fons Rademakers (født 5. september 1920, død 22. februar 2007) var en hollandsk filminstruktør. I Danmark er hans mest kendte film uden tvivl Max Havelaar fra 1976, der – lidt forsinket – vandt Bodilprisen for bedste ikke-amerikanske film i 1981. Derudover modtog hans Overgrebet en Oscar for bedste udenlandske film i 1986.

Biografi 
Fons Rademakers startede som assistent for store instruktører som Vittorio De Sica, Federico Fellini og Jean Renoir, inden han i 1958 debuterede som instruktør med filmen Landsbydoktoren, der blev nomineret til en Oscar. Dette opnåede han hele fem gange, selv om han ikke var så produktiv, idet det over en periode på mere end 40 år blot blev til 11 film fra hans hånd. Blot nogle få af disse film har været vist i Danmark, men med Max Havelaar skabte han en film, der gjorde stort indtryk i brede kredse og var med til at sætte gang i den økologiske bølge i flere lande, heriblandt Danmark.

Filmografi 
Blandt Rademakers' film kan nævnes:
 Landsbydoktoren (1958)
 Max Havelaar (1976)
 Overgrebet (1986)

Eksterne henvisninger 
 

Filminstruktører fra Nederland
Daloon

Daloon (kinesisk: Den store drage) er en dansk fødevareproducent, grundlagt i 1960 af kineseren Sai-chiu Van i Charlottenlund under navnet Vans Produkter. I 1970 flyttede virksomheden til Nyborg.
Planen var egentlig at Sai-chiu Van skulle vende tilbage til Kina efter et kort ophold i Danmark, men på grund af først den japanske besættelse af Kina i 1937, siden anden verdenskrig og endelig revolutionen i Kina opgav han det efter et par år og blev i Danmark. 

De første danske forårsruller blev fremstillet i Vans kælder i Charlottenlund, nord for København. 
Efter at Van havde fået sin første ordre fra en pølsevogn i Tivoli, stod det hurtigt klart, at der var behov for større lokaler. I Brønshøj fandt Van nogle egnede lokaler, som virksomheden i foråret 1961 flyttede ind i. Igen i 1964 måtte man flytte til en større fabrik, og samtidig skiftede Vans Produkter navn til Daloon, som på kinesisk betyder den store drage. 

I 1970 flyttede Daloon fra København til en nybygget fabrik i Nyborg, og i 1973 blev datterselskabet Daloon Lebensmittel GmbH etableret som et salgskontor i Tyskland. Koncernen blev i 1983 udvidet med en fabrik i Rudkøbing på Langeland og i Newark, England. Senest opkøbte Daloon i 2001 den svenske virksomhed Lecora AB. 

På en god dag kunne fabrikken i Brønshøj i begyndelsen af 60'erne ved hjælp af seks gasblus til pandekagefremstilling og nogle "rulledamer" sende 3-400 forårsruller på gaden. Produktionen er i årenes løb blevet automatiseret, for eksempel ved konstruktionen af en pandekagemaskine i midten af 1960'erne og opfindelsen af en forårsrullemaskine, som blev taget i brug i 1977. Hvor de hurtigste medarbejdere kunne rulle op til 6.000 ruller om dagen kan en rullemaskine producere over 30.000 stk. 

Daloons produkter afsættes i dag på en lang række europæiske markeder, hvor Storbritannien, Tyskland og de skandinaviske markeder er de vigtigste, men Daloon har også en betydelig eksport til f.eks. Frankrig, Finland, Spanien, Østrig og Schweiz. Forårsrullerne er fortsat Daloons hovedprodukt, og koncernen producerer i dag over 100 forskellige varianter fra 20-200 g til tilberedning i friture, pande og ovn. Daloons sortiment er de senere år blevet udvidet med mange forskellige orientalske snackprodukter som supplement til de danske specialiteter, som virksomheden har lavet gennem mange år. 

Sai-chiu Van afgik i en alder af 90 år ved døden den 14. februar 2003, men virksomheden føres videre af hans yngste søn Hemming Van.

Daloons bedst kendte produkt er forårsruller.

Administrerende direktør er Hemming Van. Han afgår fra sin stilling efter salget af Daloon til hollandske Goodlife Foods, frem til 2019 Izico, som er ejet af den hollandske kapitalfond Egeria. Izico sælger frosne snackprodukter fra fabrikker i bl.a. Holland og Belgien. Salget blev annonceret i december 2015.

Ekstern kilde/henvisning 
 Daloons hjemmeside

Fødevarevirksomheder i Danmark
Nyborg
Danske virksomheder etableret i 1960
Tryggevælde

Tryggevælde er en gammel hovedgård, som nævnes første gang i 1261. Nu er den en avlsgård under Holmegaard Gods. Gården ligger i Karise Sogn i Faxe Kommune.

Tryggevælde er på 215,7 hektar

Ejere af Tryggevælde 

 (1261-1328) Kronen
 (1328-1349) Bo Jensen Grubbe
 (1349-1355) Bent Bosen Grubbe / Jon Bosen Grubbe / Esbern Bosen Grubbe
 (1355-1461) Kronen
 (1461-1470) Sivert Grubbe
 (1470-1489) Evert Grubbe
 (1489-1503) Slægten Grubbe
 (1503-1505) Christen Nielsen Dyre
 (1505-1670) Kronen
 (1670-1695) Otto Christiansen Skeel
 (1695-1709) Christian Ottosen Skeel
 (1709-1718) Peder Benzon
 (1718-1747) Kronen
 (1747-1751) Peter Johansen Neergaard
 (1751-1782) Adam Gottlob Moltke
 (1782-1818) Joachim Godske Moltke
 (1818-1864) August Adam Wilhelm Moltke
 (1864-1875) Frederik Georg Julius Moltke
 (1875-1879) Slægten Moltke
 (1879-1926) Frederik Christian Moltke
 (1926-1937) Frederik Christian Moltke
 (1937-1959) Aage Lemvigh
 (1959-1980) Axel Jørn Lemvigh
 (1980-1998) Jørn Lemvigh
 (1998-) Christian Ivar Schou Danneskiold Lassen

Kilder 
 J. P. Trap: Danmark 5.udgave, Kraks Landbrug

Herregårde i Faxe Kommune
Herregårde i Præstø Amt
Sussi og Leo

Sussi og Leo var en nordjysk popduo. Duoen havde optrådt som duo siden 9. klasse og dannede også par i privatlivet.

Duoen bestod af:
 Sussi Nielsen (døbenavn: Susanne; født 14. november 1955 i Tanzania), der sammen med sine danske forældre flyttede til Danmark i 1962. Sussi har andre interesser end musikken, hvilket hun viser med sine malerier, som ofte har et erotisk indhold.
 Leo Nielsen (født 15. november 1955 i Ingstrup; død 18. februar 2023), søn af en skomager og en mor, der ejede en slikbutik. At Leo også mestrer andre kunstarter end musik beviste han i 2007 da hans roman Pyromanium udkom, en Sci-Fi fortælling hvor coveret på bogen er malet af Sussi.

I januar 2023 indstillede Leo sin musikkarriere på ubestemt tid på grund af en alvorlig sygdom. Fremover optræder Sussi med andre musikere som “Sussi og Drengene”. Leo døde den 18. februar 2023.

Diskografi 
 Startbesvær (1987)
 På Indkøb (1988)
 3 Giraffer På Et Bliktag (1989)
 Hi Hi Hi (1991)
 Annemarie  (1992)
 Rosegarden - På Opfordring 1 (1994)
 På Opfordring 2 (Den Med Alice) (1995)
 På Opfordring 3 - Taxa Taxa (1997)
 Sussi & Leo Synger Julesange (1998)
 The Road Show (2001)
 Vores Evergreens (2005)
 Gi Mig Så Det Kys - Mand (2008)
 Vi Har Alle Masker På  (2014)

Litteratur 
 Støjberg, Inger Toner i Livet (2004) Lindhardt og Ringhof

Kilder

Eksterne henvisninger 
 
 

Duoer
Musikgrupper fra Danmark
Musikgrupper fra 1971
Fysioterapeut

En fysioterapeut arbejder på sygehuse, plejehjem, i kommunale genoptræningscentre, klinikker, virksomheder og idrætsklubber.

Fysioterapeuter arbejder ved hjælp af fysioterapi med muskelgenoptræning, -behandling og vejledning af syge eller skadede patienter i forbindelse med f.eks. arbejdsskader, sportsskader eller lignende.

Uddannelsen til fysioterapeut er en mellemlang videregående uddannelse (MVU), der varer 3 ½ år, læses på en ergo- og fysioterapeutskole (professionshøjskole) og fører frem til betegnelsen professionsbachelor i fysioterapi.

Betegnelsen på engelsk er physical therapist eller physiotherapist (bachelor in physical therapy eller bachelor in physiotherapy).

Fysioterapeuter er autoriserede sundhedspersoner og underlagt Sundhedsvæsenets Patientklagenævn.

Fysioterapeuter er samlet i fagforeningen Danske Fysioterapeuter, som er medlem af Sundhedskartellet og Fagbevægelsens Hovedorganisation. Pr. 1. januar 2019 udtræder Danske Fysioterapeuter dog af sidstnævnte og går ind i Akademikerne.

Hvad kan en fysioterapeut hjælpe dig med? 
Fysioterapeuter arbejder blandt andet med:

 Akillessenebetændelse 
 Ankelproblemer
 Arbejdsskader
 Balancetræning
 Chokbølgebehandling
 Efterfødselstræning
 Frossen skulder
 Ganganalyse
 Genoptræning efter blodprop
 Golfalbue
 Helbredstjek
 Hjernerystelse
 Hjerterehabilitering
 Hofteproblemer
 Hælspore
 Karpaltunnelsyndrom
 Knæskader
 Kræftrehabilitering
 Lungefysioterapi
 Løbestilsanalyse
 Mobilisering
 Musearm behandling
 Nakkeskader
 Parkinson træning
 Ridefysioterapi
 Scoliosis
 Skulderskade genoptræning
 Slidgigt
 Smertebehandling
 Sportsfysioterapi
 Springerknæ
 Spændingshovedpine
 Svimmelhed

Eksterne kilder, links og henvisninger
 Helbredsprofilen: Fysioterapeut: Hvad kan en fysioterapeut hjælpe dig med? 
 UddannelsesGuidens information om uddannelsen som fysioterapeut 
 UddannelsesGuidens information om arbejdet som fysioterapeut 
 Danske Fysioterapeuter 
 Undervisningsministeriets bekendtgørelse af 30. marts 2001 om fysioterapeutuddannelsen

Videregående uddannelser i Danmark
Fysiologi
Stillingsbetegnelser inden for sundhed

cs:Léčebná rehabilitace
Hull City A.F.C.

Hull City er en engelsk fodboldklub fra Kingston upon Hull. Klubben har hjemmebane på The MKM Stadium i Kingston upon Hull, East Riding of Yorkshire. Klubben spillede i den bedste engelske række, Premier League i 2016/17 sæsonen, efter at man i 2013 efter to sæsoner i The Championship atter rykkede op i den bedste liga. Hull City rykkede igen ned i The Championship i 2016/17 sæsonen.

Jan Mølby var manager for klubben 2002-2003.

Spillere

Referencer

Eksterne henvisninger 

Fodboldklubber i England
Etableret i 1904
Kingston upon Hull
Babajide Collins Babatunde

Babajide Collins Babatunde (født 2. december 1988), populært kaldet Baba Collins eller bare Baba, er en nigeriansk professionel fodboldspiller. Han kan spille både som central offensiv midtbane og som angriber. Collins har tidligere spillet i klubben FC Ebedei i Nigeria og i FC Midtjylland. Han scorede Superligaens hidtidige hurtigste mål efter 17 sekunder i sin tredje kamp for FC Midtjyllands førstehold den 5. april 2007 på Aalborg Stadion mod AaB.

Efter flere leje-ophold i både danske og udenlandske klubber, skrev Collins i 2012 kontrakt med FC Ordabasy, som han før havde været udlejet til.

Professionel fodbold for FC Midtjylland

Ungdomsår 

Baba Collins blev hentet til FC Midtjyllands fodboldakademi allerede som 16-årig. Tidligt viste han sig som en stor profil for FC Midtjyllands ungdomshold. Han scorede mål på samlebånd og blev efter næsten hver kamp fremhævet af trænerne. Han kunne således allerede have fået sin debut for FC Midtjyllands førstehold i en alder af 16 år, men da FIFA's regler siger, at en spiller som oprindeligt kommer fra et kontinent ikke må spille professionel fodbold på et andet kontinent, før han er fyldt 18 år, kunne han ikke få den nødvendige tilladelse. I stedet tørnede han ud for ungdomsholdet og var medvirkende til at ynglingeholdet vandt guld i Ynglingeligaen.

Første sæson 

Baba Collins blev rykket op på FC Midtjyllands førstehold i sæsonen 2006-07 i vinterpausen. Han spillede omkring 10 kampe i foråret med blandet succes. Han imponerede bl.a. med sin hurtighed og nærkampsstyrke, men havde samtidig lidt problemer med at få bolden over stregen, og han lavede blot 2 mål i 10 kampe. Han havde dog sin andel i FC Midtjyllands sølvmedaljer, da han lavede mange gode afleveringer, heraf flere målgivende.

Henvisninger

Eksterne henvisninger 

Fodboldspillere fra FC Midtjylland
Fodboldspillere fra Vejle Boldklub
Fodboldspillere fra Nigeria
Plymouth Argyle F.C.

Plymouth Argyle Football Club er en engelsk fodboldklub fra Plymouth på landets sydkyst. Klubben spiller i Englands næstbedste række, EFL League Championship, hvortil den rykkede op i sommeren 2023.

Fodboldklubber i England
Etableret i 1886
Plymouth
Sebastian

Sebastian har flere betydninger:

 Sebastian (navn) – et drengenavn.
 Sebastian (musiker) – dansk musiker.
 Sebastian (helgen) – kristen helgen.
 Sebastian (norsk album) – en norsk album med Sebastian tekster.
Legetøjssymfonien

Legetøjssymfonien er et værk for orkester i wienerklassisk stil og syv forskellige stykker legetøj. Værket har det officielle navn Cassatio i G-dur, men den alternative titel har vundet meget stor indpas.
Kukur, skralde og trompet er blandt det medvirkende legetøj.

Værket består af syv satser:
March
Menuet
Allegro
Menuet
Allegretto
Menuet
Presto
Heraf er tredjesatsen (allegroen) den mest kendte.

Der har været stor tvivl om komponisten bag denne symfoni. Bl.a. Joseph Haydn og hans bror Michael Haydn har været på tale, men Leopold Mozart, W.A. Mozarts far, har været det mest stabile bud. Den seneste forskning har dog peget på en østrigsk munk ved navn Edmund Angerer.

Symfonier
1 mod 100

1 mod 100 er en dansk quiz på TV3 fra 2007 med den tidligere fodboldmålmand Peter Schmeichel som vært.

Som navnet antyder handler spillet om, at man kæmper mod hundrede modstandere i paratviden.

Eksterne henvisninger 
 

Tv-quizzer
TV3-programmer
Gameshows fra Danmark
Danske tv-serier fra 2000'erne
Watford F.C.

Watford Football Club er en engelsk fodboldklub fra Watford, som spiller i landets bedste række, Premier League. Klubben spiller sine hjemmekampe på Vicarage Road, hvor at de har spillet siden 1922.

Klubben blev grundlagt i 1881, og spillede i første omgang på Cassio Road inden de flyttede til deres nuværende hjemmebane Vicarage Road i 1922. Klubber deler i dag banen med den lokale rugbyklub Saracens Rugby Club.

Klubben har haft to periode med fremgang under den tidligere engelske landstræner Graham Taylor. Først fra 1977-1987, hvor klubben rykkede fra 4. division hele vejen op til 1. divison(nuværende. Premier League). De var desuden i FA Cup-finalen i 1984 og deltog i UEFA Cuppen.
Den anden periode begyndte i 1997 og endte i 2001 hvor Graham Taylor førte holdet tilbage til Premier League fra anden division. I begge perioder var klubben ejet af Sir Elton John, som i dag er ærespræsident i klubben på livstid.

I 2006/2007 spillede klubben i Premier League, efter de vandt oprykning i 2006 i play-off finalekampen mod Leeds United den 21. Maj 2006.

Nuværende spillertrup

Udlejet

Kilder

Eksterne henvisninger 

Fodboldklubber i England
Etableret i 1881
Watford
Joost

Joost (udtales juiced) er et computerprogram til distribution af tv-programmer, og andre former for video over internettet, ved hjælp af peer-to-peer tv-teknologi. Joost er skabt af Niklas Zennström og Janus Friis (skaberne af Skype og Kazaa)

Udviklingen af Joost begyndte i 2006 under kodenavnet The Venice Project. "Zennström og Friis har samlet et udviklingsteam på omkring 150 softwareudviklere i omkring et halvt dusin byer rundt om i verden, inklusive New York, London, Leiden and Toulouse. Joosts tekniske direktør er Dirk-Willem van Gulik."

Joost-program aflives 
Fra december 2008 skiftede Joost til at være udelukkende browser-baseret.

Noter

Eksterne henvisninger 
 Joosts officielle hjemmeside

Kilder 

Multimedieafspillere
Internet-software til OS X
Internet-software til Windows
Poul Blak

Poul Blak (f. 19. oktober 1944 - 14. marts 2017) var en dansk journalist og forfatter. Han var journalist siden 1965, da han blev ansat på Århus Stiftstidende. Og forfatter siden 1983, da hans første bog, Vandspejlinger, udkom.

Siden 1985 arbejdede han på Morgenavisen Jyllands-Posten som naturmedarbejder og interviewer. På Århus Stiftstidende var han først musikmedarbejder og siden filmredaktør.

Poul Blaks forfatterskab tog i de første bøger afsæt i naturstoffet. Som når han skrev om ture i den hjemlige natur – eventuelt med fiskestang eller jagtgevær. Eller som når han var på en af sine mange reportagerejser for avisen, hvorefter artiklerne ofte endte i bogform. Blandt rejserne kan nævnes mål som Grønland, Afrika, Skotland, Canada, Cook-øerne eller farvandet mellem Key West og Cuba.

I en årrække var Poul Blak endvidere kursusleder på Den Journalistiske Efteruddannelse under Pressens Uddannelsescenter. 

Tirsdag 14. marts 2017, blev han fundet druknet i Knebel Vig, i det område han boede i.

Seneste udgivelser 

 Journalistik – håndværk og hærværk, Hovedland 1998.
 To red ud (ny udgave), Hovedland 1999.
 En ø i galaksen, Hovedland 2002.
 Løft låget – og tænk livet om, Bogans Forlag 2003.
 Ind i naturen, Hovedland 2006.
 Portrætkunstneren, Hovedland 2007
 Tiltræk Miraklet, Lemuel Books 2007
 Fra baglokalet hos Poul Anker Bech, Hovedland 2008
 Flemming Bamse Jørgensen fortæller sit liv til Poul Blak, Hovedland 2011

Ekstern henvisning 
 www.poulblak.dk – Poul Blaks hjemmeside
 

Faglitterære forfattere fra Danmark
Rejsebogsforfattere fra Danmark i 1900-tallet
Journalister fra Danmark
Dansksprogede forfattere fra Danmark
Man gjorde et barn fortræd

Man gjorde et barn fortræd er Tove Ditlevsens første roman fra 1941.

Romanen er en psykologisk skildring, hvori Tove Ditlevsen forsøger at forklare, hvordan voksnes angst kan udspringe af traumatiske oplevelser i barndommen.
Bogen koncentrerer sig om eksistentielle spørgsmål og de klasseskel, der herskede omkring udgivelsen.

Handling 

Romanen handler om den unge Kirsten, der er vokset op på Nørrebro hos sine forældre. Hun er forsigtig og tilbageholdende, hvorimod hendes eneste og ikke særligt trofaste veninde, den lidt ældre Nina, er fri og løssluppen. Kirsten arbejder på kontoret på et trykkeri.
Hun har i barndommen været udsat for et seksuelt overgreb, og med denne oplevelse liggende bagest i sindet har hun svært ved at fungere som menneske. Hun prøver romanen igennem at gøre sig fri af denne angst for det ukendte, der ustandselig huserer i hendes bevidsthed.
Romanen slutter med, at Kirsten finder ud af, hvem der har forgrebet sig på hende og får gjort op med ham.

Sprog 
Tove Ditlevsen skriver et ikke specielt lettilgængeligt sprog. Sætningsopbygningen er til tider meget kompleks.

Bøger af Tove Ditlevsen
Litteratur i 1941
Kjeld Abell-prisen

Kjeld Abell-prisen er en pris, der uddeles hvert andet eller tredje år til en person, der har gjort en indsats inden for (dansk) teater- eller film. 

Prisen uddeles af Det Danske Akademi, der bestyrer Kjeld Abells Mindefond, som blev oprettet efter Abells død i 1961. Med prisen følger et beløb på 50.000 kr.

Modtagere 
 1976: Jess Ørnsbo
 1978: Inger Christensen
 1980: Eugenio Barba
 1982: Finn Methling
 1983: Jørgen Leth
 1985: Ulla Ryum
 1987: Astrid Saalbach
 1989: Kirsten Dehlholm
 1991: Ernst Bruun Olsen
 1993: Lars von Trier og Niels Vørsel
 1995: Jens Kistrup
 1997: Morti Vizki
 2000: Peter Asmussen
 2003: Nullo Facchini
 2005: Claus Beck-Nielsen
 2007: Jokum Rohde
 2009: Line Knutzon
 2011: Nikoline Werdelin
 2015: Andreas Garfield

Eksterne henvisninger 
KJELD ABELLS MINDEFOND
Nullo Facchini

Nullo Facchini (født 1960) er en italiensk-født dansk teaterdigter, -instruktør og -leder for Cantabile 2.

Nullo Facchini er født i Bologna i Italien, og i 1983 dannede han teatergruppen Cantabile 2 med skuespillere fra mange lande i Europa.

I 1984 flyttede Nullo Facchini Cantabile 2 til Danmark, hvor det har befundet sig siden og fra 1990 opnået status af egnsteater i Vordingborg Kommune. Facchini har gennem årene fungeret dels som kunstnerisk leder, dels som instruktør af teatrets forestillinger, der ofte bryder med vante teaterformer og teaterrum.

Siden 2003 har Facchini primært udforsket en forestillingsform der er human-specific, dvs. at den har fokus på menneskets universelle sensitivitet som følelsesmæssig eksistens. En human specific performance relaterer til tilskueren som individ og ikke som masse. Enhver person der køber billet, bliver derfor set på, rørt ved, talt til og på lignende vis involveret i personlige møder på forskellige niveauer med skuespillerne.

Derudover fungerer Nullo Facchini som kunstnerisk leder af den biennale teaterfestival Waves, der hvert andet år afholdes i Vordingborg og samler teatergrupper, fortrinsvis inden for performance og gadeteater fra det meste af verden.

Nullo Facchini modtog i 2003 Kjeld Abell-prisen.

Noter 

Teaterledere fra Danmark
Teaterinstruktører fra Danmark
Modtagere af Kjeld Abell-prisen